CELEX: 32019R0254
Language: sk
Date: 2018-11-09 00:00:00
Title: Delegované nariadenie Komisie (EÚ) 2019/254 z 9. novembra 2018, ktorým sa upravuje príloha III k nariadeniu Európskeho parlamentu a Rady (EÚ) č. 1315/2013 o usmerneniach Únie pre rozvoj transeurópskej dopravnej siete (Text s významom pre EHP)

14.2.2019   
               
               
                  SK
               
               
                  Úradný vestník Európskej únie
               
               
                  L 43/1
               
            
         DELEGOVANÉ NARIADENIE KOMISIE (EÚ) 2019/254
         z 9. novembra 2018,
         ktorým sa upravuje príloha III k nariadeniu Európskeho parlamentu a Rady (EÚ) č. 1315/2013 o usmerneniach Únie pre rozvoj transeurópskej dopravnej siete
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1315/2013 z 11. decembra 2013 o usmerneniach Únie pre rozvoj transeurópskej dopravnej siete a o zrušení rozhodnutia č. 661/2010/EÚ (1), a najmä na jeho článok 49 ods. 6,
         keďže:
         
                     (1)
                  
                  
                     Nariadením (EÚ) č. 1315/2013 sa stanovuje možnosť upraviť orientačné mapy transeurópskej dopravnej siete (TEN-T) rozšírenej na konkrétne susedné krajiny na základe dohôd na vysokej úrovni o sieťach dopravnej infraštruktúry medzi Úniou a dotknutými susednými krajinami.
                  
               
                     (2)
                  
                  
                     Dohody na vysokej úrovni o úprave orientačného rozšírenia máp súhrnnej siete TEN-T a určení spojení základnej siete na mapách súhrnnej siete boli podpísané medzi Úniou a krajinami Východného partnerstva (Arménska republika, Azerbajdžan, Bielorusko, Moldavská republika a Ukrajina) 24. novembra 2017. Dohoda na vysokej úrovni medzi Úniou a Gruzínskom bola podpísaná 18. júla 2018. Dohody sa týkajú trás železničných a cestných sietí, ako aj prístavov a letísk. Úpravou orientačných máp súhrnnej siete, a najmä určením orientačnej základnej siete by sa Únii umožnilo lepšie zamerať spoluprácu s príslušnými krajinami Východného partnerstva.
                  
               
                     (3)
                  
                  
                     Nariadenie (EÚ) č. 1315/2013 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha III k nariadeniu (EÚ) č. 1315/2013 sa upravuje podľa prílohy k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. novembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 348, 20.12.2013, s. 1.
      
      
         
            PRÍLOHA
            Príloha III sa mení takto:
            
                        1.
                     
                     
                        V oddiele 15 (Arménska republika, Azerbajdžan, Gruzínsko) sa dopĺňajú tieto mapy (15.3 a 15.4, Arménska republika):
                        „ 
                        
                            “
                     
                  
                        2.
                     
                     
                        V oddiele 15 (Arménska republika, Azerbajdžan, Gruzínsko) sa dopĺňajú tieto mapy (15.5 a 15.6, Azerbajdžan):
                        „ 
                        
                            “
                     
                  
                        3.
                     
                     
                        V oddiele 15 (Arménska republika, Azerbajdžan, Gruzínsko) sa dopĺňajú tieto mapy (15.7 a 15.8, Gruzínsko):
                        „ 
                        
                            “
                     
                  
                        4.
                     
                     
                        V oddiele 16 (Bielorusko, Moldavská republika a Ukrajina) sa dopĺňajú tieto mapy (16.3 a 16.4, Bielorusko):
                        „ 
                        
                            “
                     
                  
                        5.
                     
                     
                        V oddiele 16 (Bielorusko, Moldavská republika a Ukrajina) sa dopĺňajú tieto mapy (16.5 a 16.6, Moldavská republika):
                        „ 
                        
                            “
                     
                  
                        6.
                     
                     
                        V oddiele 16 (Bielorusko, Moldavská republika a Ukrajina) sa dopĺňajú tieto mapy (16.7 a 16.8, Ukrajina):
                        „ 
                        
                            “